CONSILIUL LOCAL AL MUNICIPIULUI


      S I G H I Ş O A R A

H O T Ă R Â R E A   NR. 52

      din 29 martie 2012

privind închirierea unor terenuri către o persoană juridică

Consiliul Local al Municipiului Sighişoara;
               
            Având în vedere expunerea de motive a Primarului municipiului cu propunerea de închiriere a unor terenuri către o persoană juridică; 

Având în vedere cererea nr. 333/02.03.2012, înregistrată la Municipiul Sighişoara sub nr. 4900/02.03.2012, prin care, S.C. TBS Aviation S.R.L. cu sediul în Municipiul Sighişoara, str. Mihai Eminescu, nr. 4 – 6, solicită închirierea unui teren aferent construcţiei, proprietatea acestei societăţi; 

Având în vedere că în urma închirierii terenului, nu sunt afectate planurile de sistematizare şi că terenul nu mai face obiectul Legii nr. 10/2001 republicată, cu modificările şi completările ulterioare şi al Legii nr. 247/2005;

Având în vedere prevederile art. 555 – 566, art.  858 - 865 şi art. 1777 – 1823 din Legea nr. 287/2009 privind Codul civil, republicat;
Având în vedere că prin închirierea terenului se aduc venituri suplimentare la bugetul local;
Având în vedere Raportul de specialitate comun al Arhitectului Şef şi al Direcţiei Administrarea Patrimoniului, prin care, se propune închirierea terenului aferent construcţiei, îndeplinindu-se prevederile legale;

Având în vedere avizele favorabile ale Comisiei pentru studii şi prognoze economico-sociale, buget; Comisiei pentru organizare şi dezvoltare urbanistică; Comisiei pentru comerţ, cât şi  al Comisiei pentru administraţie publică locală, juridică, apărarea ordinii publice, respectarea drepturilor şi a libertăţilor cetăţenilor;

           În baza art. 36 (2) lit. „c” şi (5) lit. „b”, art. 45 (3), art. 115 (1) lit. „b” şi art. 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare;

H O T Ă R Ă Ş T E:
Art.1. Se aprobă închirierea directă a suprafeţei  de 1597 mp. teren curţi construcţii, aferent construcţiei - hală de producţie, situat în Municipiul Sighişoara, str. Mihai Eminescu, nr. 4-6, înscris în C.F. nr. 52751 (nr. C.F. vechi 11372, nr. cad. vechi imobil 1353/3, nr. top. vechi imobil 555/3/3), sub nr. cad.  52751,  către S.C. TBS Aviation S.R.L., proprietara construcţiei.

Chiria va fi de 0,50 lei/mp./an, stabilită conform art. 4 alin. (2) din anexa nr. 8 la Hotărârea Consiliului Local nr. 89/26.05.2011 şi va fi indexată cu  indicele de inflaţie anual.

Durata închirierii va fi de 5 (cinci) ani, începând cu data de 01.04.2012, cu posibilităţi de prelungire.
Art.2. Primarul municipiului, Direcţia Administrarea Patrimoniului, Direcţia Economică şi Arhitectul Şef se încredinţează cu ducerea la îndeplinire a prezentei.

PRESEDINTE DE SEDINTA, 






Sorin-Virgil Savu









Contrasemneaza:






             


Secretarul municipiului,










Cristina Bîrsan

(Prezenta hotărâre s-a adoptat cu unanimitate de voturi)

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

2 ex. Direcţia ad-rea patrimoniului ;

1 ex. Arhitect şef ;

1 ex. Direcţia economică

11 ex.BC/FM

